**ชื่อเรื่อง**การแลกเปลี่ยนเรียนรู้การดูแลผู้สูงอายุใน 8 ชุมชน เขตเทศบาลเมืองบัวขาว

**ผู้ดำเนินงาน** นางอรุณวรรณ แสงฤทธิ์

**หน่วยงาน**ศูนย์สุขภาพชุมชนตำบลบัวขาว

**ปีที่จัดทำ**ปี 2560

**หลักการและเหตุผล**

เนื่องจากสังคมไทยในปัจจุบันมีการเปลี่ยนแปลง ทั้งทางด้านเศรษฐกิจ สังคมวัฒนธรรม และความเป็นอยู่โครงสร้างประชากรมีผู้สูงอายุมากขึ้นครอบครัวส่วนใหญ่จะมีผู้สูงอายุอาศัยอยู่ตามลำพัง ท่านจึงรู้สึกอ้างว้างเพราะบุตรหลานต้องไปประกอบอาชีพ การได้รับความดูแลจากคนในครอบครัวลดลง และด้วยความอ่อนแอของสุขภาพทำให้ผู้สูงอายุมีภาวะพึ่งพาสูงขึ้น ทั้งการพึ่งพาทางด้านเศรษฐกิจ และการพึ่งพาทางด้านสุขภาพ การเจ็บป่วยด้วยโรคเรื้อรัง และปัญหาภาวะทุพพลภาพการทำกิจวัตรประจำวันลดลงหรือบางท่านไม่สามารถช่วยตัวเองได้ ทำให้ผู้สูงอายุรู้สึกคุณค่าในตัวเองลดลง แยกตัวจากสังคม ส่งผลให้เกิดภาวะซึมเศร้า

จากภาวะเช่นนี้ต้องมีบุคลากรจำนวนมาก จึงจะสามารถดูแลผู้สูงอายุได้อย่างครอบคลุมและครบถ้วนสมบูรณ์ แต่ด้วยข้อจำกัดหลายประการ บุคลากรที่รับผิดชอบงานจึงต้องปฏิบัติงานภายใต้ข้อจำกัดนี้ให้มีประสิทธิภาพ จึงมองว่าหากสามารถประสานลูกหลานในชุมชนมีส่วนร่วมในการดูแลจะทำให้เกิดการดูแลได้อย่างครอบคลุมและตรงกับความต้องการหรือบริบทที่แท้จริงของผู้สูงอายุ และผู้สูงอายุก็รู้สึกมีคุณค่า อบอุ่น ไม่โดดเดี่ยวและมีกำลังใจในการมีชีวิตอยู่ และหากมีเวทีในการแลกเปลี่ยนเรียนรู้การดูแลของแต่ละชุมชน จะทำให้เกิดการต่อยอดการดูแล และลูกหลานยังเกิดความภาคภูมิใจที่เป็นส่วนหนึ่งที่ทำให้ผู้สูงอายุในชุมชนของตนมีสุขภาพแข็งแรงและมีความสุขมากขึ้น

**วัตถุประสงค์**

1. เพื่อให้มีกิจกรรมการดูแลผู้สูงอายุในชุมชน โดยลูกหลานจากชุมชนเป็นผู้ออกแบบกิจกรรม
2. เพื่อส่งเสริมให้ผู้สูงอายุได้มีโอกาสพบปะ แลกเปลี่ยน เรียนรู้ เพิ่มเติมประสบการณ์
3. เพื่อให้ผู้สูงอายุมีคะแนนการทำกิจวัตรประจำวันเพิ่มขึ้น
4. เพื่อให้ผู้สูงอายุมีความสุขเพิ่มขึ้น
5. เพื่อจัดเวทีแลกเปลี่ยนเรียนรู้การดูแลสุขภาพผู้สูงอายุของแต่ละชุมชน
6. เพื่อสร้างเครือข่ายดูแลสุขภาพผู้สูงอายุในชุมชน เขตเทศบาลเมืองบัวขาว

**กลุ่มเป้าหมาย**ผู้สูงอายุ ในเขตเทศบาลเมืองบัวขาว 8 ชุมชน

**เครื่องมือ**ผู้นำชุมชน/ผู้สูงอายุ/รูปแบบกิจกรรม

**ขั้นตอนการดำเนินงาน**

1ประชุมชี้แจงผู้นำทุกกลุ่มใน8 ชุมชนให้เข้าใจวัตถุประสงค์ของโครงการ

2 ดำเนินกิจกรรมการดูแลผู้สูงอายุของ8 ชุมชน

3 จัดเวทีแลกเปลี่ยนเรียนรู้การดูแลสุขภาพผู้สูงอายุของ8 ชุมชน

4 ถอดบทเรียน

5 สรุปผลงาน

**คำสำคัญ** การดูแลผู้สูงอายุ

**ประเภทผลงาน**R2R

**สถานะ**เสนอโครงร่าง